《三月十七夜大雷雨用韵酬俞好问四首》
元代·方回

彻夜无眠直到明，拟春晴又不春晴。
酒材劣致平原督，花事愁闻望帝声。
病体惯经寒热证，倦途浑忘短长程。
五年浩荡江湖梦，犹喜相逢得友生。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。